**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 72/29.10.2018**

**privind aprobarea lucrărilor de reparare a drumului de exploatare ce leagă satul Caţa de pădurea Comunei Caţa (continuarea străzii Târgului) prin pietruire şi repararea podeţelor**

Consiliul Local al Comunei Caţa întrunit în şedinţă ordinară în data de 29.10.2018.

Având în vedere:

- referatul de necesitate nr. 4432/25.10.2018 întocmit de domnul viceprimar, Kelemen Deines, care subliniază necesitatea aprobării lucrărilor de reparare a drumului susmenţionat deoarece acesta prezintă porţiuni degradate şi cu gropi, îngreunând excesiv circulaţia;

- expunerea de motive nr. 4433/25.10.2018 întocmită de domnul primar, Vocilă Gheorghe, din care reiese necesitatea reparării drumului de exploatare susmenţionat, care face parte din drumul care leagă satele Caţa-Drăuşeni-Ioneşti, în vederea îmbunătăţii infrastructurii rutiere şi a facilitării circulaţiei;

Conform avizelor comisiilor de specialitate nr. 1 şi 3 ale Consiliului Local Caţa;

În temeiul prevederilor art. 44 din Legea nr. 273/2006 privind finanţele publice locale, republicată, cu modificările şi completările ulterioare; văzând prevederile art. 3 alin. (4) din Legea nr. 213/1998 privind bunurile proprietate public, republicată, cu modificările şi completările ulterioare, şi a OG nr. 43/1997 privind regimul drumurilor, republicată, cu modificările şi completările ulterioare;

În temeiul art. 36 alin. (6) lit. a pct. 13 şi art. 45 alin. (1) din Legea 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

Art. 1. Se aprobă executarea lucrărilor de reparare a drumului de exploatare ce leagă satul Caţa de pădurea Comunei Caţa (continuarea străzii Târgului) prin pietruire şi repararea podeţelor, conform anexei nr. 1 care face parte din prezenta hotărâre.

Art. 2. Primarul Comunei Caţa, compartimentele buget-contabilitate şi achiziţii publice vor duce la îndeplinire prevederile prezentei hotărâri.

Art. 3. Secretarul Comunei Caţa va comunica prezenta hotărâre Instituţiei Prefectului – Judeţul Braşov, primarului Comunei Caţa, compartimentului buget-contabilitate şi achiziţii publice.

PREŞEDINTE DE ŞEDINŢA, SECRETAR,

SULTAN EUSEBIU-MARIN GUIGNARD ROXANA

Nr. consilieri în funcţie = 11; Nr. consilieri prezenţi = 9; Nr. voturi pentru = 9; Nr. voturi contra = 0.